Na temelju Zakona o financiranju lokalne i područne (regionalne) samouprave (''Narodne novine'' br. 117/93, 69/97, 33/00, 73/00, 127/00, 59/01, 107/01, 117/01, 150/02, 147/03, 132/06, 26/07, 73/08, 25/12, 147/14, 100/15),Zakona o udrugama (''Narodne novine'' br. 74/14), Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (''Narodne novine'' br. 26/15) i Odluke o načinu raspodjele raspoloživih sredstava iz Proračuna Općine Babina Greda za 2016. godinu namijenjenih financiranju projekata od općeg interesa za Općinu Babina Greda („Službeni vjesnik“ Vukovarsko – srijemske županije br. 13/15) te članka 30. Statuta Općine Babina Greda (''Službeni vjesnik'' Vukovarsko - županije br. 11/09, 04/03 i 03/14)) općinski načelnik Općine Babina Greda dana 10. siječnja 2017.g. objavljuje

J A V N I N A T J E Č A J

## za financiranje programa i projekata od interesa za opće dobro

koje provode udruge u kulturi na području Općine Babina Greda za 2017.g.

I.

Općina Babina Greda poziva udruge koje su programski usmjerene na rad u području javnih potreba iz područja kulture, da dostave svoje programe/projekte koji doprinose razvoju kapaciteta udruga za pružanje javnih potreba u zajednici.

II.

Javne potrebe financiraju se sredstvima Proračuna ostvarenim iz prihoda Općine. Javne potrebe su djelatnosti, manifestacije te programi i projekti ustanova, udruga i pojedinaca od interesa za Općinu Babina Greda

Za javne potrebe u području **KULTURE** prijaviti se mogu sljedeći programi/projekti:

* izdavanje časopisa i listova u kulturi te organiziranje akcija i manifestacija u književno-nakladničkoj djelatnosti,
* programi glazbene djelatnosti te akcije i manifestacije u području glazbeno-scenske djelatnosti i poticanje glazbenog i dramskog stvaralaštva,
* akcije i manifestacije likovne i muzejsko-galerijske djelatnosti i poticanje likovnog stvaralaštva, izdavanje likovnih monografija i održavanje izložbi,
* programi zaštite sakralnih objekata i zaštićenih kulturnih dobara,
* programi poticanja i razvoja kulturno-umjetničkog amaterizma,
* promicanje vrednota, predmeta, aktivnosti i drugih običaja tradicijske baštine,
* programi udruga u kulturi,
* programi koji promiču kulturu mladih,
* organizacija kulturno-umjetničkih manifestacija djece i mladih,
* sigurnost djece i mladih, prevencija nasilja među djecom i mladima,
* informatičko-medijski programi,
* prevencija svih oblika ovisnosti djece i mladih,
* obrazovni programi (radionice, predavanja, tribine) i drugi programi za unapređenje kvalitete života, životnih vještina i drugih sposobnosti,
* osposobljavanje građana za informacijske i komunikacijske tehnologije,
* program unutar-općinske, međuopćinske i međužupanijske kulturne suradnje,
* potpore djeci i mladima,
* podizanje kvalitete života osoba s posebnim potrebama i osoba s invaliditetom,
* aktivnosti udruga proizašlih iz Domovinskog rata,
* programi zaštite i očuvanja zdravlja,
* programi udruga iz područja poljoprivredne djelatnosti,
* programi unaprjeđivanja kvalitete življenja i zaštite okoliša.

III.

Predviđeni iznos ukupnih sredstava koji će biti na raspolaganju u proračunu Općine Babina Greda za sufinanciranje programa, odnosno iznos koji će se temeljem ovoga natječaja moći dodijeliti udrugama za provedbu programa je **125.000,00 kuna.**

**IV.**

Prijavu projekta/programa na Javni natječaj mogu podnijeti sve udruge sa sjedištem na području Općine Babina Greda kao i one udruge koje provode aktivnosti od interesa za Općinu Babina Greda, a čiji su ciljevi i djelatnosti usmjereni ka zadovoljavanju javnih potreba stanovnika Općine Babina Greda u području kulture, a kojima temeljna svrha nije stjecanje dobiti i čije aktivnosti Općina Babina Greda ne ocijeni kao gospodarsku djelatnost, što je podrobnije definirano u Uputama za prijavitelje.

Udruge koje se javljaju na ovaj javni poziv moraju biti upisane u Registru udruga, ili moraju biti upisane u Registar neprofitnih organizacija pri Ministarstvu financija, te moraju dostaviti dokaz da su svoje statute uskladile s odredbama Zakona o udrugama, te moraju ispunjavati sve druge uvjete propisane natječajem, odnosno Uputama za prijavitelje.

**Prijave je potrebno ispunjavati sukladno Uputama za prijavitelje koje će biti objavljene na web stranici Općine Babina Greda-** [**www.babinagreda.hr**](http://www.babinagreda.hr)**, zajedno s objavom Poziva.**

V.

Prijave se podnose na posebnim obrascima koji su sastavni dio ovog Javnog poziva te se nalaze na službenim stranicama Općine Babina Greda- [www.babinagreda.hr](http://www.babinagreda.hr).

**VI.**

**Rok za podnošenje prijava traje 30 dana od dana objave, odnosno do 09. veljače 2017. godine do 10:00 sati, bez obzira na način dostave iste.**

Prijave se šalju preporučeno poštom ili osobno na adresu: **OPĆINA BABINA GREDA, Vladimira Nazora 3, 32 276 Babina Greda,** s naznakom: **''***Javni natječaj za financiranje potreba udruga u kulturi za 2017. godinu''.*

Na vanjskom dijelu omotnice potrebno je istaknuti puni naziv i adresu prijavitelja.

**VII.**

Sva pitanja vezana uz ovaj Javni natječaj mogu se postaviti isključivo elektroničkim putem, na email: [opcinababinagreda@gmail.com](mailto:opcinababinagreda@gmail.com) .

KLASA: 402-08/17-80/1

URBROJ: 2212/02-02/17-01-1

U Općina Babina Greda 10. siječnja 2017.g.

REPUBLIKA HRATSKA

VUKOVARSKO - SRIJEMSKA ŽUPANIJA

OPĆINA BABINA GREDA

OPĆINSKI NAČELNIK

**Josip Krnić**